stanford-oval/wikipedia huggingface dataset:
เร็ว..แรงทะลุนรก 7
เรื่องย่อ

หลังเอาชนะกลุ่มของโอเว่น ชอว์และได้รับการอภัยโทษ โดมินิค "ดอม" ทอเร็ตโตและลูกทีมได้กลับไปอยู่ที่สหรัฐอเมริกาอีกครั้ง ในขณะเดียวกัน มีชายคนหนึ่งได้ลอบเข้าไปขโมยข้อมูลในสำนักงานหน่วยปฏิบัติการรักษาความปลอดภัยทางการทูต (Diplomatic Security Service) จนต่อสู้กับลุค ฮ็อบส์ ชายคนนั้นหนีออกมาได้หลังปาระเบิดใส่ฮ็อบส์บาดเจ็บ จากนั้นไม่นาน บ้านของดอมก็ถูกระเบิดในเวลาใกล้เคียงกับที่ฮาน ลูกทีมคนหนึ่งของดอมถูกฆ่าที่โตเกียว ดอมไปเยี่ยมฮ็อบส์แล้วพบว่าคนที่ทำเรื่องเหล่านี้ทั้งหมดคือ เด็คการ์ด ชอว์ ซึ่งเป็นอดีตหน่วยรบพิเศษอังกฤษที่ต้องการล้างแค้นให้น้องชาย ดอมเดินทางไปที่โตเกียวเพื่อไปรับศพฮาน และพบกับฌอน บอสเวล เพื่อนสนิทของฮาน พร้อมกับหาเบาะแสไปด้วย
ในพิธีศพของฮานที่ลอสแอนเจลิส ดอมสังเกตเห็นรถคันหนึ่งและไล่ตามไปจนพบว่าเป็นเด็คการ์ด ชอว์ ขณะที่ทั้งสองกำลังจะสู้กัน ก็มีหน่วยปฏิบัติการลับที่นำโดยแฟรงค์ พิตตีหรือมิสเตอร์โนบอดีเข้ามาขัดขวาง ชอว์หลบหนีไปได้ มิสเตอร์โนบอดีบอกดอมว่าเขายินดีจะช่วยดอมตามล่าชอว์ โดยแลกเปลี่ยนกับการที่ดอมต้องไปช่วยแรมซีย์ ซึ่งเป็นแฮคเกอร์ผู้สร้าง "ดวงตาเทพ" ที่ตอนนี้ถูกกลุ่มทหารรับจ้างของโมซี จากันดี จับตัวไป ดอมและลูกทีมขับรถลงจากเครื่องบินและไล่ตามขบวนรถของจากันดี ทั้งสองฝ่ายสู้กันจนดอมพาตัวแรมซีย์ออกมาได้สำเร็จ แรมซีย์พาทีมของดอมไปที่อาบูดาบีเพื่อไปเอาดวงตาเทพคืน แต่กลับพบว่าไฟล์ของดวงตาเทพอยู่ในรถยนต์คันหนึ่งซึ่งเพื่อนที่ไว้ใจได้ของเธอ ดันเอาไปขายมันในรูปของไดรฟ์ ดอมและไบรอันขโมยไฟล์ดวงตาเทพออกมาได้และใช้ค้นหาตัวชอว์ แล้วบุกเข้าไปเพื่อจับตัวชอว์ แต่กลับถูกทหารของจากันดีที่เป็นพันธมิตรกับชอว์ซุ่มโจมตี ดอม ไบรอันและมิสเตอร์โนบอดีหลบหนีออกมาได้ แต่ดวงตาเทพดันตกไปอยู่ในมือของจากันดี ส่วนมิสเตอร์โนบอดีถูกยิงได้รับบาดเจ็บ ดอมและไบรอันจึงตัดสินใจกลับไปตั้งหลักที่ลอสแอนเจลิสเพื่อรับมือชอว์และจากันดี โดยไบรอันสัญญากับมีอา ภรรยาของเขาว่านี่จะเป็นงานสุดท้ายก่อนเขาจะวางมือเพื่อครอบครัว
จากันดีขึ้นเฮลิคอปเตอร์และใช้โดรนสังหารบุกมา ไบรอัน แรมซีย์และลูกทีมได้หลบหนีโดยใช้รถยนต์ แรมซีย์แฮคดวงตาเทพคืนได้สำเร็จ ในเวลาเดียวกัน ดอมและชอว์ได้แยกไปสู้กันตัวต่อตัวบนลานจอดรถ ฮ็อบส์เห็นเหตุการณ์การก่อวินาศกรรมโดยจากันดี จึงออกจากโรงพยาบาลมาช่วยทีมของดอมและไบรอัน หลังเอาชนะชอว์ ดอมได้ขับรถเอากระเป๋าใส่ระเบิดขึ้นไปเกี่ยวกับเฮลิคอปเตอร์ของจากันดีได้สำเร็จ ก่อนที่รถตกลงมากระแทกกับพื้น ทำให้ดอมบาดเจ็บและหมดสติไป ฮ็อบส์ใช้ปืนยิงกระเป๋าใบนั้นให้ระเบิดทำงาน ทำให้เฮลิคอปเตอร์ระเบิด เลตตี แฟนของดอมและลูกทีมรีบเข้ามาช่วยดอม ดอมคืนสติหลังจากเลตตีบอกว่าตนได้ความทรงจำกลับมาแล้ว
หลังเหตุการณ์ดังกล่าว ชอว์ถูกฮ็อบส์คุมขังในคุกลับความปลอดภัยสูง ส่วนทีมของดอมก็กลับมาอยู่กันอย่างสงบสุขอีกครั้ง วันหนึ่งทั้งหมดได้ไปเที่ยวที่ทะเล ดอมปลีกตัวออกมาแล้วขับรถไปตามถนน แต่เห็นไบรอันขับรถมาเทียบข้าง ๆ ทั้งคู่ก็ขับรถออกตัวไปพร้อมกัน ดอมคิดถึงช่วงเวลาในอดีตที่เขาได้ผจญภัยกับไบรอัน ก่อนเขาและไบรอันจะขับรถแยกกันไปคนละเส้นทางตรงทางแยกท่ามกลางแสงอาทิตย์อัสดง
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
วิน ดีเซล รับบท โดมินิค ทอเร็ตโต
พอล วอล์กเกอร์ รับบท ไบรอัน โอคอนเนอร์ (เป็นการรับบทเป็น ไบรอัน โอคอนเนอร์ ครั้งสุดท้ายของ พอล วอล์กเกอร์)
ดเวย์น จอห์นสัน รับบท ลุค ฮ็อบส์
จอร์ดานา บรูว์สเตอร์ รับบท มีอา ทอเร็ตโต
ไทรีส กิบสัน รับบท โรมัน เพียร์ซ
มิเชลล์ ราดรีเกซ รับบท เล็ตตี ออร์ติซ
คริส บริจส์ รับบท เทจ พาร์กเกอร์
เอลซา พาตากี รับบท เอเลนา เนเวส
เจสัน สเตธัม รับบท เด็คการ์ด ชอว์
ลูคัส แบล็ค รับบท ฌอน บอสเวลล์
ซุง กัง รับบทเป็น ฮาน ซึล-โอ
จิมอน ฮอนซู รับบท โมซี จากันดี
ทัชชกร ยีรัมย์ รับบท เกียรติ
นาตาลี แอมานุแอล รับบท เมแกน แรมซีย์
อาลี ฟาซาล รับบท ซาฟาร์
เคิร์ต รัสเซลล์ รับบท มิสเตอร์โนบอดี
จอห์น บราเธอร์ตัน รับบท เชพเพิร์ด
รอนดา ราวซีย์ รับบท คาร่า
การผลิต > การพัฒนาตัวละครของวอล์กเกอร์ใหม่

เนื่องจากพอล วอล์กเกอร์ ผู้รับบทเป็นไบรอัน โอคอนเนอร์ ได้เสียชีวิตด้วยอุบัติเหตุอย่างกะทันหัน เมื่อวันที่ 30 พฤศจิกายน พ.ศ. 2556 ก่อนการถ่ายทำ เร็ว..แรงทะลุนรก 7 จะเสร็จสิ้น ทางผู้สร้างภาพยนตร์จึงตัดสินใจเลื่อนวันเข้าฉายจาก 11 กรกฎาคม พ.ศ. 2557 ไปเป็นเดือนเมษายน พ.ศ. 2558 และตัดสินใจไม่ยกเลิกฉากที่มีพอล โดยจะปรับแก้เนื้อเรื่องแทน และใช้นักแสดงแทนพอลในบางส่วน ผู้ที่เล่นแทนคือ โคดี และ เคเลบ วอล์กเกอร์ น้องชายของพอล ซึ่งมีใบหน้าคล้ายของพอล และใช้เทคนิค CGI ทำให้ดูเหมือนพอล นอกจากนั้นทางผู้สร้างภาพยนตร์ได้บอกว่า ตัวละครไบรอัน โอคอนเนอร์ที่พอลแสดงนั้นจะไม่ตายตอนจบ แต่ภาค 7 นี้จะเป็นภาคสุดท้ายของไบรอันและจะจากไปตลอดกาล จะไม่มีไบรอันในภาพยนตร์ภาคต่อไปอีกแล้ว เพื่อเป็นการไว้อาลัยแก่พอล วอล์กเกอร์ที่จากไปเป็นครั้งสุดท้าย
การออกฉายในประเทศไทย

ในวันที่ 26 มีนาคม พ.ศ. 2558 ศาลแพ่งมีคำสั่งคุ้มครองบริษัท สหมงคลฟิล์ม อินเตอร์เนชั่นแนล จำกัด ให้ระงับการฉายภาพยนตร์เรื่องนี้ชั่วคราวจนกว่าศาลจะมีคำพิพากษา ในคดีที่สมศักดิ์ เตชะรัตนประเสริฐ (เสี่ยเจียง) ประธานสหมงคลกรุ๊ป ผู้ประกอบธุรกิจภาพยนตร์บริษัทสหมงคลฟิล์ม เป็นโจทก์ยื่นฟ้องทัชชกร ยีรัมย์ (จา พนม), บริษัทยูนิเวอร์แซล พิคเจอร์ส และบริษัทยูไนเต็ด อินเตอร์เนชั่นแนล พิคเจอร์ส (ฟาร์อีสต์) จำกัด หรือยูไอพี ประเทศไทย เป็นจำเลยที่ 1-3 เรื่องละเมิดผิดสัญญา พร้อมเรียกค่าเสียหาย 1,600 ล้านบาท พร้อมดอกเบี้ยร้อยละ 7.5 ต่อปี โดยคำสั่งนี้มีผลภายในประเทศเท่านั้น แต่ต่อมาวันที่ 30 มีนาคม ทีมทนายของจำเลยที่ 1-3 ได้ยื่นอุทธรณ์คำสั่งระงับฉายภาพยนตร์ดังกล่าว และศาลแพ่งก็ได้ยกเลิกคำสั่งนั้น โดยที่ทางสหมงคลฟิล์มได้คัดค้านคำอุทธรณ์ดังกล่าวแต่ไม่เป็นผล เนื่องจากศาลมีความเห็นว่ากระทบกับสิทธิของผู้อื่น  ทำให้ยูไอพีสามารถจัดฉายภาพยนตร์เรื่องนี้ได้ตามกำหนดการเดิมคือวันที่ 1 เมษายน 2558
การตอบรับ > บ็อกซ์ออฟฟิศ

ได้มีการจัดฉาย เร็ว..แรงทะลุนรก 7 ที่โรงภาพยนตร์ไอแมกซ์ 810 โรงทั่วโลก นับเป็นการเปิดตัวภาพยนตร์ครั้งใหญ่สุดในประวัติศาสตร์ของไอแมกซ์และยูนิเวอร์แซล เพียง 12 วัน เร็ว..แรงทะลุนรก 7 ก็ทำสถิติเป็นภาพยนตร์ที่ทำรายได้สูงสุดในชุด เดอะฟาสต์แอนด์เดอะฟิวเรียส  ปัจจุบันเป็นภาพยนตร์ที่ทำรายได้เปิดตัวสูงที่สุดในบ็อกซ์ออฟฟิศทั่วโลกเป็นอันดับที่ 10, อันดับที่ 3 ของภาพยนตร์ที่ทำเงินสูงสุดของปี ค.ศ. 2015 และอันดับที่ 9 ของภาพยนตร์ที่ทำเงินสูงสุด
การตอบรับ > การตอบรับในประเทศไทย

ระหว่างวันที่ 14-20 พฤษภาคม พ.ศ. 2558 เร็ว..แรงทะลุนรก 7 ทำรายได้ในประเทศไทย 387.85 ล้านบาท
รางวัล

เร็ว..แรงทะลุนรก 7 ได้รับรางวัลชนะเลิศ:
รางวัลทีนชอยส์ (Teen Choice Awards 2015)
ภาพยนตร์แอ็คชัน/ผจญภัยยอดเยี่ยม
นักแสดงภาพยนตร์แอ็คชัน/ผจญภัยยอดเยี่ยม (พอล วอล์กเกอร์)
เพลงยอดเยี่ยม (See You Again โดย วิซ คาลิฟาและชาร์ลี พูต)
รางวัลพีเพิลส์ชอยส์ ปี 2016 (42nd People's Choice Awards)
ภาพยนตร์ยอดเยี่ยม
ภาพยนตร์แอ็คชันยอดเยี่ยม
รางวัลคริติกส์ชอยส์ ปี 2016 (21st Critics' Choice Awards)
เพลงประกอบภาพยนตร์ยอดเยี่ยม (See You Again)
รางวัลสมาคมนักวิจารณ์ภาพยนตร์ลาสเวกัส (Las Vegas Film Critics Society 2016)
เพลงประกอบภาพยนตร์ยอดเยี่ยม (See You Again)
รางวัลแซทเทิร์น ปี 2016 (42nd Saturn Awards)
สาขาภาพยนตร์โลดโผนหรือผจญภัยยอดเยี่ยม
ภาคต่อ

บทความหลัก: เร็ว..แรงทะลุนรก 8
ในวันที่ 23 เมษายน พ.ศ. 2558 วิน ดีเซล นักแสดงนำ ได้ออกมาเปิดเผยว่า เร็ว..แรงทะลุนรก 8 (Fast 8) มีกำหนดฉาย วันที่ 14 เมษายน พ.ศ. 2560 โดยจะได้นีล เอช. มอริตซ์และคริส มอร์แกน กลับมารับหน้าที่อำนวยการสร้างและเขียนบทตามลำดับเช่นเดิม ต่อมาในวันที่ 8 ตุลาคม พ.ศ. 2558 เอฟ. แกรี เกรย์ ผู้กำกับภาพยนตร์ชาวอเมริกัน ได้เปิดเผยว่าเขาจะทำหน้าที่ผู้กำกับในภาคที่ 8 ของภาพยนตร์ชุดนี้ ต่อมาในวันที่ 9 ธันวาคม พ.ศ. 2559 มีการประกาศชื่อภาษาอังกฤษอย่างเป็นทางการของ เร็ว..แรงทะลุนรก 8 คือ The Fate of the Furious ตัวอย่างภาพยนตร์ออกเผยแพร่ในวันที่ 11 ธันวาคม ปีเดียวกัน
ดูเพิ่ม

รายชื่อภาพยนตร์ที่ทำเงินสูงสุด
ซียูอะเกน (เพลงวิซ คาลิฟา)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เร็ว..แรงทะลุนรก 7
วิกิคำคม มีคำคมที่กล่าวโดย หรือเกี่ยวกับ เร็ว..แรงทะลุนรก 7
เว็บไซต์ทางการ
เร็ว..แรงทะลุนรก 7 ที่อินเทอร์เน็ตมูวีเดตาเบส
เร็ว..แรงทะลุนรก 7 ที่สยามโซน
เลียงผาเหนือ

| เลียงผาเหนือ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Caprinae
สกุล:: Capricornis
สปีชีส์:: C.  milneedwardsii
ชื่อทวินาม
Capricornis milneedwardsii David, 1869

เลียงผาเหนือ (อังกฤษ: Chinese serow, Southwest china serow, Mainland serow; ชื่อวิทยาศาสตร์: Capricornis milneedwardsii) เป็นสัตว์กีบคู่ชนิดหนึ่ง จำพวกเลียงผา
พบกระจายพันธุ์ในประเทศจีนทางใต้ ภูมิภาคอินโดจีน พม่า และรัฐอัสสัม ประเทศอินเดีย  ในประเทศไทยพบได้ในตอนเหนือของประเทศ และพบได้ทั่วทุกภาคยกเว้นภาคกลางและภาคใต้
เลียงผาเหนือ มีขนที่หยาบสีเทาอมดำเหมือนเลียงผาใต้ อุณหภูมิระหว่างขนกับชั้นผิวหนังมีความแตกต่างกัน มีแผงคอที่พาดผ่านระหว่างเขาไปตรงกลางของด้านหลัง เขาโดยเฉพาะในเพศผู้จะโดดเด่น มีสีอ่อน ความยาวประมาณ 6 นิ้ว และมีความยาวโค้ง เลียงผาเหนือมีขนาดลำตัวที่ใหญ่มาก เมื่อเติบโตเต็มที่มีความยาวกว่า 6 ฟุต และมีส่วนสูง 3 ฟุต จากกีบเท้าจนถึงหัวไหล่ และมีน้ำหนักประมาณ 150 กิโลกรัม ขาทั้งสี่ตั้งแต่หัวเข่าลงไปจนถึงกีบมีสีน้ำตาลอมแดง
พบอาศัยอยู่ตามภูเขาสูงและบริเวณที่มีหน้าผาสูงชัน สามารถอาศัยและปีนป่ายได้ดีในพื้นที่ที่มีความขรุขระ แต่ก็สามารถพบได้ว่าบางครั้งพบในที่รา่บ ว่ายน้ำได้ดี และสามารถว่ายน้ำข้ามทะเลไปยังอาศัยยังเกาะแก่งต่าง ๆ ได้อีกด้วย
ปกติแล้วเลียงผาเหนือมักอาศัยอยู่เพียงลำพังตัวเดียวหรือเป็นกลุ่มเล็ก ๆ  กินหญ้า, หน่อไม้ และใบไม้ต่าง ๆ เป็นอาหาร สัตว์ที่ค่อนข้างหวงถิ่น มีการเดินตรวจตราถิ่นอาศัยเป็นประจำ มีการประกาศอาณาเขตหากินอย่างชัดเจนด้วยการถ่ายมูล มักออกหากินตั้งแต่ช่วงเวลาเช้าตรู่และเวลาโพล้เพล้พลบค่ำ เลียงผาเหนือมักจะให้กำเนิดลูกอ่อนระหว่างเดือนกันยายน-ตุลาคม มีระยะเวลาการตั้งท้องนาน 8 เดือน
แหล่งข้อมูลอื่น

ข้อมูลที่เกี่ยวข้องกับ Capricornis milneedwardsii ที่วิกิสปีชีส์
เลิฟแอตเฟิสต์สติง

ลาฟแอตเฟิสต์สติง (อังกฤษ: Love at First Sting) เป็นสตูดิโออัลบั้มชุดที่ 9 ของวงเฮฟวีเมทัลเยอรมัน  สกอร์เปียนส์ ออกวางขายในปี ค.ศ 1984 Love at First Sting เป็นอัลบั้มที่ประสบความสำเร็จมากที่สุดของวงในสหรัฐฯ อยู่ใน Billboard 200 chart ลำดับที่6 ในปี 1984 และเพลง "Rock You Like a Hurricane" ติดอันดับที่ 25 ใน Billboard Hot 100 chart ในปีเดียวกัน และเพลง"Still Loving You" อยู่ในอันดับที่ 64 ในชาร์ดเดียวกัน
รายชื่อเพลง

"Bad Boys Running Wild" 3.56
"Rock You Like a Hurricane" 4.12
"I'm Leaving You" 4.17
"Coming Home" 4.59
"The Same Thrill" 3.31
"Big City Nights"  4.09
"As Soon as the Good Times Roll"  5:03
"Crossfire" 4.36
"Still Loving You" 6.27
บุคลากร

Klaus Meine – ร้อง
Matthias Jabs – กีตาร์และเสียงแบล็คอัพเพลง "Still Loving You" and "Big City Nights"
Rudolf Schenker – กีตาร์และเสียงแบล็คอัพเพลง"Still Loving You" and "Big City Nights"
Francis Buchholz – เบส
Herman Rarebell – กลอง
เลิฟพาเหรด

เลิฟพาเหรด (อังกฤษ: Love Parade หมายถึง "ขบวนแห่ความรัก") เป็นเทศกาลและขบวนแห่ที่ได้รับความนิยม มีต้นกำเนิดในปี ค.ศ. 1989 ที่เบอร์ลิน และปัจจุบันได้ขยายออกไปทั่วโลก เลิฟพาเหรดเคยถูกจัดใน เทลอาวีฟ, เม็กซิโกซิตี, อคาปุลโก, เวียนนา, เคปทาวน์, ซานฟรานซิสโก, ลีดส์, ซิดนีย์, และซานดิอาโก แต่มีเพียงเลิฟพาเหรดในเทลอาวีฟ, ซานติอาโก, และเบอร์ลิน เท่านั้นที่ยังคงจัดต่อเนื่องอยู่
ประวัติ

เลิฟพาเหรดมีต้นตอมาจากกระแสความเปลี่ยนแปลงในยุโรป. ใน ค.ศ. 1989 มันถูกจัดขึ้นเป็นครั้งแรก 4 เดือนก่อนการทำลายกำแพงเบอร์ลิน งานเริ่มขึ้นโดย เบอร์ลินอันเดอร์กราวนด์ โดยความคิดริเริ่มของ Matthias Roeingh หรือที่รู้จักกันในชื่อ "Dr. Motte" ขบวนดังกล่าวถูกจัดขึ้นในฐานะการเดินขบวนทางการเมืองเพื่อสันติภาพและความเข้าใจระหว่างนานาชาติผ่านทางเสียงดนตรี
ในวัฒนธรรมสมัยนิยม

เทศกาลนี้เป็นแรงบันดาลใจให้กับเพลงเต้นรำอมตะใน ค.ศ. 1998 "Meet Her At The Love Parade" โดย Da Hool
เลิฟพาเหรดปรากฏในภาพยนตร์ Chasing Liberty (ค.ศ. 2004)
ภาพยนตร์เรื่อง Be Angeled ทั้งเรื่องถ่ายทำที่ เลิฟพาเหรด 2000 และมีดีเจมากประสบการณ์หลายรายปรากฏอยู่ในภาพยนตร์ เช่น Lexy, และ Mark Spoon ผู้ล่วงลับ
10 นาทีแรกของภาพยนตร์เยอรมันเรื่อง Julietta ถ่ายทำที่ เลิฟพาเหรด 2001 และท้องเรื่องยังดำเนินไปรอบ ๆ เหตุการณ์ที่เกิดขึ้นกับตัวละครหลักในเลิฟพาเหรด
เทศกาลดังกล่าวถูกนำเป็นประเด็นในเพลง "Dear Jessie" ของ Rollergirl ในปี ค.ศ. 1999
แหล่งข้อมูลอื่น

Love Parade Berlin (เยอรมัน) เลิฟพาเหรดเบอร์ลิน
Berlin Life: 'The Death of Dance?' A history of the Berlin Love Parade ประวัติของเบอร์ลินเลิฟพาเหรด (อังกฤษ)
San Francisco Love Fest (อังกฤษ) (ก่อนหน้านี้ชื่อ Love Parade San Francisco)
Love Parade Mexico City เก็บถาวร 2007-03-05 ที่ เวย์แบ็กแมชชีน (สเปน)
Love Parade Caracas เก็บถาวร 2007-03-12 ที่ เวย์แบ็กแมชชีน (สเปน)
Love Parade Santiago เก็บถาวร 2008-12-19 ที่ เวย์แบ็กแมชชีน (สเปน)
แหล่งข้อมูลอื่น > ห้องภาพ

2005 San Francisco Love Parade photo gallery เก็บถาวร 2007-09-27 ที่ เวย์แบ็กแมชชีน
Loveparade-Pictures เก็บถาวร 2018-04-25 ที่ เวย์แบ็กแมชชีน
San Francisco Love Parade & Love Fest Pictures
Love- and Streetparade pictures
Loveparade Berlin picture gallery เก็บถาวร 2012-01-29 ที่ เวย์แบ็กแมชชีน
เอสเซิน 2007
เลียม นีสัน

| เลียม นีสัน โอบีอี |
| --- | --- |
นีสัน ใน ค.ศ. 2008
เกิด: วิลเลียม จอห์น นีสัน  (1952-06-07) 7 มิถุนายน ค.ศ. 1952 (72 ปี) แบลลีมีนา ไอร์แลนด์เหนือ
อาชีพ: นักแสดง
ปีปฏิบัติงาน: ค.ศ. 1976–ปัจจุบัน
คู่สมรส: นาตาชา ริชาร์ดสัน (สมรส 1994; เสียชีวิต 2009)
คู่รัก: เฮเลน เมียร์เรน (1980–1985)
บุตร: 2 คน รวมถึงไมเคิล ริชาร์ดสัน
วิลเลียม จอห์น "เลียม" นีสัน, โอบีอี (อังกฤษ: William John "Liam" Neeson, OBE) เป็นนักแสดง ชาวไอร์แลนด์ ที่ต่อมาเป็นพลเมืองอเมริกันตั้งแต่ปี 2009 เขาเป็นที่รู้จักจากบทบาทออสการ์ ชินด์เลอร์ ในภาพยนตร์เรื่อง Schindler's List, บทไมเคิล คอลลินส์ใน Michael Collins, บทไควกอน จินน์ ใน Star Wars Episode I: The Phantom Menace, บทอัลเฟรด คินเซย์ ใน Kinsey, บทแอสลัน ในภาพยนตร์ซีรีส์ The Chronicles of Narnia และจะรับบทจอห์น "แฮนนิบอล" สมิธ ใน A-Team movie เขาเกิดในบัลลีเมนา เคาน์ตีแอนทริม และศึกษาที่นั่นที่มหาวิทยาลัยเบลฟาสต์ เขาย้ายไปดับลินหลังจากจบมหาวิทยาลัยและเริ่มอาชีพการแสดง ร่วมกับคณะละครเวทีแอบบี ในต้นคริสต์ทศวรรษ 1990 เขาย้ายมาที่สหรัฐอเมริกา ที่เขาเป็นที่รู้จักมากขึ้นจากการแสดงเรื่อง Schindler's list ทำให้เขาเป็นบุคคลมีฐานชื่อเสียงที่ดี เขายังเล่นในหนังแนวบล็อกบัสเตอร์หลายเรื่องอย่างเช่น The Dead Pool, Darkman, Rob Roy, Kingdom of Heaven, Batman Begins, และ Taken ด้านชีวิตส่วนตัวเขาเป็นพ่อม่ายอยู่ในนิวยอร์กกับบุตรชาย 2 คน
แหล่งข้อมูลอื่น

เลียม นีสัน ที่อินเทอร์เน็ตมูวีเดตาเบส
แม่แบบ:IBDB
แม่แบบ:Tcmdb
เลียม นีสัน ที่บ็อกซ์ออฟฟิศโมโจ
เลียม นีสัน ที่ออลมิวสิก
แม่แบบ:Screenonline
เลิฟเนเวอร์ดายส์

เลิฟเนเวอร์ดายส์ (อังกฤษ: Love Never Dies) เป็นละครเพลงที่แต่งเนื้อเรื่องและเนื้อร้องโดย Glenn Slater ประพันธ์ดนตรีโดยแอนดรูว์ ลอยด์ เวบเบอร์ ซึ่งถือเป็นภาคต่อของ เดอะแฟนทอมออฟดิโอเปรา (อังกฤษ: The Phantom of the Opera) ฉบับละครเพลงของแอนดรูว์ ลอยด์ เวบเบอร์เองมากกว่าจะเป็นภาคต่อของหนังสือนิยายต้นฉบับของ Gaston Leroux แม้ลอยด์ เวบเบอร์จะกล่าวว่า "ผมไม่ถือว่านี่เป็นภาคต่อ แต่ถือว่าเป็นละครโดดเรื่องหนึ่ง" ก็ตาม กำกับการแสดงโดย Jack O'Brien และเปิดการแสดงครั้งแรกที่โรงละคร Adelphi ในโรงละครเวสต์เอนด์เมื่อวันที่ 9 มีนาคม พ.ศ. 2553 โดยมีการแสดงรอบปฐมทัศน์ไปแล้วเมื่อวันที่ 22 กุมภาพันธ์ พ.ศ. 2553 มีกำหนดจะจัดแสดงในโรงละครบรอดเวย์ในวันที่ 11 พฤศจิกายน พ.ศ. 2553 และในออสเตรเลียในปี พ.ศ. 2554 ถือเป็นละครเพลงภาคต่อเรื่องแรกที่ได้จัดแสดงในเวสต์เอนด์
ละครเพลงเรื่องนี้ดำเนินเรื่องในช่วงเวลาสิบปีหลังตอนจบของแฟนทอม โดยคริสตีน ดาเอได้รับเชิญให้มาแสดงที่ Phantasma ซึ่งเป็นสวนสนุกแห่งใหม่บน Coney Island โดยผู้จัดการวงละครนิรนาม และเดินทางมายังบรู๊กลินโดยมีราอูลสามีและกุสตาฟบุตรชายร่วมเดินทางมาด้วย โดยไม่ทราบเลยว่าแฟนทอมได้จัดเตรียมให้เธอได้ขึ้นแสดงในรีสอร์ทชายหาดที่ได้รับความนิยมแห่งนี้เอาไว้แล้ว
รายชื่อเพลง

| --- | --- |
 องก์ 1 Prologue - Madame Giry, Fleck  The Coney Island Waltz - The Orchestra  "That's The Place That You Ruined, You Fool!" - Madame Giry, Fleck  Heaven By The Sea - Ensemble  Only For Him/ Only For You - Meg Giry, Madame Giry, Ensemble  The Aerie - The Orchestra  Til I Hear You Sing - The Phantom  Giry Confronts The Phantom/ 'Til I Hear You Sing (Reprise) - Meg Giry, Madame Giry, The Phantom  Christine Disembarks - Raoul, Gustave, Ensemble  Arrival Of The Trio - "Are You Ready To Begin?" -  Fleck, Gangle, Squelch, Raoul, Gustave, Ensemble  "What A Dreadful Town!" - Christine Daaé, Raoul, Gustave  Look With Your Heart - Christine Daaé, Gustave  Beneath A Moonless Sky - Christine Daaé, The Phantom  Once Upon Another Time - Christine Daaé, The Phantom  "Mother Please, I'm Scared!" - Gustave, Christine Daaé, The Phantom  Dear Old Friend - Meg Giry, Madame Giry, Christine Daaé, Raoul, Gustave, Ensemble  Beautiful - Gustave, Fleck, Gangle, Squelch, The Phantom  The Beauty Underneath - The Phantom, Gustave  The Phantom Confronts Christine - The Phantom, Christine Daaé, Madame Giry:  องก์ 2 Entr'acte - The Orchestra  Why Does She Love Me? - Raoul, Meg Giry, Ensemble  Devil Take The Hindmost - Raoul, The Phantom  Heaven By The Sea (Reprise) - Ensemble  "Ladies... Gents!"/The Coney Island Waltz (Reprise) - Fleck, Gangle, Squelch, Ensemble  Bathing Beauty - Meg Giry, Fleck, Gangle, Squelch, Ensemble  "Mother, Did You Watch?" - Meg Giry, Madame Giry  Before The Performance - Christine Daaé, Raoul, Gustave, The Phantom  Devil Take The Hindmost (Quartet) - Gustave, Raoul, The Phantom, Madame Giry, Meg Giry, Ensemble  Love Never Dies - Christine Daaé  "Ah Christine!" - The Phantom, Christine Daaé , Raoul  "Gustave! Gustave!" - Christine Daaé, The Phantom, Madame Giry, Fleck, Squelch  "Please Miss Giry, I Want To Go Back" - Meg Giry, Christine Daaé, The Phantom, Madame Giry, Gustave
การตอบรับ

การแสดงรอบปฐมทัศน์โลกของละครเพลงเรื่องนี้มีขึ้นในคืนวันที่ 9 มีนาคม พ.ศ. 2553 ที่โรงละคร Adelphi ในลอนดอน การแสดงได้รับคำวิจารณ์หลากหลาย หลายคนเห็นว่าเป็นละครเพลงเรื่องที่ดีที่สุดของลอยด์ เวบเบอร์นับตั้งแต่แฟนทอมเรื่องแรก บางคนก็ผิดหวังและไม่มีความเป็นละครเท่าที่ควร
Ben Brantley แห่ง New York Times วิจารณ์การแสดงอย่างรุนแรงโดยกล่าวว่า "เศษการแสดงนี้ให้ความรู้น่าฟาดราวกับตัวตลกในซุ้มโยนห่วงของละครสัตว์ จะต้องถ่อไปดูทำไม ในเมื่อชื่อเรื่อง "เลิฟเนเวอร์ดายส์" ก็เฉลยตอนจบไว้ให้เรียบร้อยแล้ว"
Benedict Nightingale ซึ่งเป็นนักวิจารณ์ของ The Times ให้ดาวการแสดงนี้สองจากห้าและกล่าวว่า "ความคุกคาม ความหวาดผวา ความมืดหม่นทางจิตวิทยา อยู่ไหนกัน เพราะสิ่งที่ผมได้แนะนำให้พระราชินีเดินทางมาดูคือสิ่งเหล่านี้ ไม่ใช่โรงละคร Adelphi"
แหล่งข้อมูลอื่น

LoveNeverDies.com, เว็บไซต์ทางการ
เวบล็อกทางการ เก็บถาวร 2010-03-17 ที่ เวย์แบ็กแมชชีน
เรโทรสเปกต์

| เรโทรสเปกต์ |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ออลเทอร์นาทิฟเมทัล, เมทัลคอร์, โพสต์ฮาร์ดคอร์, สกรีโม, เฮฟวีเมทัล, ฮาร์ดร็อก, ออลเทอร์นาทิฟร็อก, ป็อปร็อก, เจนต์
ช่วงปี: พ.ศ. 2544–ปัจจุบัน
ค่ายเพลง: สครีมแล็บเรคคอร์ดส (2546) จีนี่เรคคอร์ดส (2547–ปัจจุบัน)

สมาชิก: จิรายุ ละอองมณี (เก้า)  ธนพล ศรีกาญจนา (น็อต)  ณพวัชร คชาชีวะ (บอม)  ศุทธิพันธ์ สังข์ยุทธ (เบิร์ธ)
อดีตสมาชิก: ณภพล คชาชีวะ (บิ๊ก)   ศรัณย์เขษ เจริญสรรพ์ (รัน)  ชนัทธา สายศิลา (แน็ป)

เว็บไซต์: facebook.com/retrospectrock
เรโทรสเปกต์ (อังกฤษ: Retrospect) เป็นวงดนตรีแนวเฮฟวี่เมทัลสัญชาติไทย ที่นำเสนอเพลงและเสียงร้องที่หนักหน่วงผสมทำนองที่อ่อนหวาน โดยที่เป็นที่รู้จักกันดีคือนักร้องนำของวง ชนัทธา สายศิลา (แน็ป) ด้วยเอกลักษณ์ที่โดดเด่นทางด้านการแสดงสด มันส์ ดิบ เถื่อน การโซโล่กีตาร์ที่เร็ว การสแล็ปเบสแบบหนักแน่น การกระโดดลงจากเวทีมาเล่นกับคนดูอย่างบ้าคลั่ง และวงนี้เป็นวงแรกในไทยที่มีการหยิบวัฒนธรรมนี้มาเผยแพร่ในคอนเสิร์ตอย่างการที่ให้ผู้ชมนั้นแยกสองฝั่งและวิ่งเข้าใส่กัน หรือเรียกว่า มอชพิช (Mosh pit) กับการวิ่งเป็นวงกลม เป็นวงที่แสดงสดได้แปลก แหวกแนว น่าสนใจ
ประวัติ > การก่อตั้งวง

วงเรโทรสเปกต์เกิดขึ้นครั้งแรกเมื่อ พ.ศ. 2544  เริ่มจากเกม Counter-strike ที่ แน็ป (ร้องนำ) ได้พบกับ บอม (มือเบส) ในร้านเกม จนเริ่มสนิทสนมคุยกันถูกคอและพบว่าชอบตกปลาเหมือนกัน ในวันที่ไปตกปลาแน็ปได้นำวิทยุที่ใส่เทปเพลงแนวเฮฟวีเมทัลไปด้วย บอมเห็นว่าความชอบทางแนวดนตรีตรงกัน จึงชวนแน็ปก่อตั้งวงด้วยกัน โดยมีบิ๊กพี่ชายของบอมเป็นแกนหลักด้วยการทำเพลง แนวอินดัสเทรียลเมทัล และมีแน็ปเป็นผู้เขียนโปรแกรมจำลองเสียงกลองและบันทึกเสียง หลังจากนั้นบอมและน๊อตได้เข้าร่วมเป็นสมาชิก สมาชิกในยุคแรกจึงมี แน็ป (กลอง, ร้องนำ) บิ๊ก (กีตาร์) บอม (เบส) และน็อต (กีตาร์) โดยตั้งชื่อวงว่า "เรโทรสเปกต์" ซึ่งเกิดจากการหาคำศัพท์ในพจนานุกรมภาษาอังกฤษแล้วเจอคำว่า "Retrospect" ซึ่งแปลว่า การหวนรำลึก, คิดถึงอดีต ซึ่งในขณะนั้นกระแสแนวดนตรีป็อป มาแรงมากครองตลาดในตอนนั้นทำให้วงรู้สึกว่าอยากจะมองสวนกระแสกลับไป ดนตรีร็อกที่มันหายไปนานในช่วงเวลานั้น จึงใช้คำว่า Retrospect เป็นชื่อวงตั้งแต่นั้นเป็นต้นมา
ดนตรีของวงช่วงแรกเป็นดนตรีแนวเมทัลคอร์ ที่ค่อนข้างหยาบกระด้างและมีกลิ่นอายของนูเมทัล ดิบและรุนแรง พวกเขาเริ่มเล่นตามงานเล็ก ๆ ต่าง ๆ ได้สักพัก จึงรับสมัครมือกลองเพิ่ม จนกระทั่งแน็ปได้พบกับเบิร์ธเพื่อนสมัยประถม ซึ่งเป็นมือกลองที่เคยประกวดที่ต่าง ๆ แน็ปจึงชวนให้สมัครเป็นมือกลอง และได้รับการคัดเลือก ต่อมาบิ๊กมือกีตาร์ผู้ก่อตั้งวงได้เดินทางไปศึกษาต่อที่ประเทศสหรัฐอเมริกา จึงทำให้เรโทรสเปกต์เหลือสมาชิกเพียง 4 คน
ประวัติ > เริ่มเป็นที่รู้จัก

กลางปีพ.ศ. 2546 เรโทรสเปกต์ได้ออกอีพีชุดแรก โดยการชักชวน และแนะนำจาก สยาม ชุมทอง (ต้น ดีเซมเบอร์) โดยใช้ชื่ออัลบั้มว่า E.P. For Your Ears Only โดยทางวงแต่งคำร้อง ทำนอง เรียบเรียงเสียงประสาน ตลอดจนบันทึกเสียง ออกแบบปก แผ่นซีดี และสกรีนแผ่นเองเป็นจำนวน 150 แผ่น เริ่มวางจำหน่ายครั้งแรกที่งาน Territory Metal Fest ในงานนี้สมาชิกได้พบกับวง บิกินี่ ซึ่งเป็นที่มาของ Screamlab กลุ่มดนตรีที่มาจากการรวมตัวของวงดนตรี  4 วง ประกอบไปด้วย บิกินี่, เรโทรสเปกต์, ฮอสแทรป และ สวีตมัลเล็ต
ประวัติ > การลาออกของสมาชิกวง และการเดินหน้าต่อ

ปี พ.ศ. 2562 รันได้ออกมาโพสต์ยุติบทบาทการทำงานของวง โดยในข้อความที่โพสต์ในเฟสบุ๊คของรัน เขาได้เผยว่าตัวเองได้ลาออกจากวงมาตั้งแต่วันที่ 5 กันยายนที่ผ่านมา พร้อมขอบคุณแฟน ๆ ที่คอยสนับสนุน และเผยว่าตัวเขาเองก็รู้สึกดีใจที่ได้ขึ้นโชว์บนเวที และเห็นแฟน ๆ มีความสุขไปกับการแสดงของวง ซึ่งเหตุผลในการลาออกจากวงนั้น รันได้เผยว่าไม่ได้เป็นเพราะปัญหาสุขภาพแบบที่หลายคนคิด แต่เป็นเพราะเขามีความตั้งใจในการพัฒนาวง และพบว่าความคิดเห็นตัวเองนั้นไม่ค่อยตรงกับเพื่อนสมาชิก ทำให้เขาตัดสินใจที่จะออกจากวง ก่อนที่จะขอบคุณผู้ใหญ่และเพื่อนสมาชิก Retrospect ที่คอยสนับสนุน และมอบช่วงเวลาดี ๆ ให้กับเขา ก่อนจะทิ้งท้ายว่าถึงแม้ว่าจะยุติการทำงานกับวงแล้ว แต่รันก็ยังคงเดินหน้าทำงานเพลงต่อไป และเผยว่าตัวเองรู้สึกตื่นเต้นอย่างมากกับสิ่งที่กำลังเกิดขึ้น
ก่อนหน้าที่รันจะออกมาประกาศเรื่องการลาออกจากวงเป็นทางการ ทางวง Retrospect เองได้กลับมาพร้อมเอ็มวีใหม่อย่าง "ปีศาจ" ที่สร้างสรรค์โดย แน็ป-ชนัทธา สายศิลา (ร้องนำ), น็อต-ธนพล ศรีกาญจนา (กีตาร์), บอม-ณพวัชร คชาชีวะ (เบส) และ เบิร์ธ-ศุทธิพันธ์ สังข์ยุทธ (กลอง) ซึ่งเป็น 4 สมาชิกจากยุคก่อตั้งวง โดยได้ ฮาย-ธันวา เกตุสุวรรณ นักร้องนำวง Paper Planes ที่รับหน้าที่โปรดิวเซอร์เพลงมาดูแลในพาร์ทดนตรีเสียงสังเคราะห์ ซึ่งผลงานนี้ถือเป็นซิงเกิลใหม่ในรอบ 1 ปีของวงด้วย
13 ธันวาคม พ.ศ. 2563  แน็ปได้ประกาศข่าวบนเวทีเทศกาลดนตรีบิ๊กเมาท์เทน ครั้งที่ 11 ว่าตนเองได้ลาออกจากวง จะเล่นครั้งนี้เป็นครั้งสุดท้าย โดยแน็ปได้พูดสั้น ๆ กับแฟน ๆ ก่อนจะลงจากเวทีว่า “อยากจะบอกว่าไม่ว่าจะเป็นการตัดสินใจแบบไหน สิ่งที่ตัดสินใจไปแล้วคือความสวยงามเสมอ วันนี้จะเป็นวันที่ ตัวผมจะได้ยืนอยู่ตรงนี้เป็นครั้งสุดท้าย แต่ด้วยความรักที่ผมมีอยู่กับเรโทรสเปกต์เสมอมา ผมขออนุญาตฝากวงนี้ไว้กับเพื่อน ๆ ทั้ง 3 คนด้วยนะครับ ลาก่อนครับทุกคน”
และการลาออกของแน็ปนั้น ทำให้วงเรโทรสเปกต์พักวงเป็นเวลาร่วม 2 ปี ส่วนแน็ปยังคงทำงานในเส้นทางดนตรีต่อในฐานะศิลปินเดี่ยว "แน็ป เดอะ แน็ป"
17 ธันวาคม พ.ศ. 2565 วงเรโทรสเปกต์ได้ขึ้นแสดงสดที่งาน Kaohsiung Music Center ที่เมืองเกาสง ประเทศไต้หวัน พร้อมกับ เก้า-จิรายุ ละอองมณี มือกีตาร์วงแบดบาบูน (Bad Baboon) ในฐานะนักร้องเฉพาะกิจ โดยได้รับเสียงสนับสนุนเป็นอย่างดี  จนทำให้เก้าได้เข้ามาเป็นสมาชิกวงเรโทรสเปกต์อย่างเป็นทางการในอีกสามเดือนต่อมา
สมาชิก

| --- | --- |
 สมาชิกปัจจุบัน จิรายุ ละอองมณี “เก้า” - นักร้อง  (2566-ปัจจุบัน)  ธนพล ศรีกาญจณา "น็อต" – กีตาร์ (2544–ปัจจุบัน)  ณพวัชร คชาชีวะ "บอม" – เบส (2544–ปัจจุบัน)  ศุทธิพันธ์ สังข์ยุทธ "เบิร์ธ" – กลอง (2544–ปัจจุบัน):  อดีตสมาชิก ณภพล คชาชีวะ "บิ๊ก" – กีตาร์ (2544)  ศรัณย์เขษ เจริญสรรพ์ "รัน" หรือ "DJ RunZeroRun" – คีย์บอร์ด, ซินธิไซเซอร์ (2558–2562)  ชนัทธา สายศิลา "แน็ป" – ร้องนำ (2544–2563)
ผลงาน > อีพี

สังกัด Screamlab
The Run
Cold
My Sleep
Cannibalistic Monogamy
Crossover
สังกัด Screamlab
The Run
Cold
My Sleep
Cannibalistic Monogamy
Crossover
Eye On Me (เพิ่มพิเศษ)
โดยเพิ่มเพลง Eye On Me เข้าไปรวมกับอัลบั้ม E.P. For Your Ears Only
Side A :
Cold
My Sleep
Eye On Me
The Run
Cannibalistic Monogamy
Side B :
Crossover
Cold (Thai)
ฝันลอย ๆ (Eye On Me-Thai)
ฟ้าที่หายไป
ทำเป็นรูปแบบ "เทป คาสเซ็ท" และ "แผ่นเสียงไวนิล" เท่านั้น